Мәскеудегі қазақстандық студенттер аналарына хат жолдады
DATE: 21:12, 06 Наурыз 2017 | GMT +5
TITLE: Мәскеудегі қазақстандық студенттер аналарына хат жолдады
URL: https://kaz.inform.kz/news/maskeudegi-kazakstandyk-studentter-analaryna-hat-zholdady_a3005594/
META: DATE: 21:12, 06 Наурыз 2017 | GMT +5
TOTAL WORDS: 149
AUTHOR(S):
TEXT: «Бүгін Ресейде оқып жатқан қазақстандық жастар 8 наурыз - халықаралық әйелдер мерекесі қарсаңында «Анаға хат» науқанын өткізуде. Мәскеуде білім алып жатқан әрбір студент анасын және туыстарына көктем мерекесімен құттықтап, хат жаза алады», - деді «Жас Тұлпар» Ресейдегі қазақстандық студенттер бірлестігінің төрағасы, Ресейдің ауыл шаруашылығы және мемлекеттік қызмет академиясының магистранты Мұхтар Баймағұлов. «Ақпараттық технологиялар дамыған заманда әрбір бала анасы мен туыстарына деген өздерінің махаббаттары мен ыстық ықыластарын хат жазу арқылы білдіре алады», - деп атап өтті Мұхтар Баймағұлов. Науқанды өткізуге Ресейдегі ҚР Елшілігі және Экономика жоғары мектебі Ұлттық зерттеу университеті қолдау білдіріп отыр. Осындай үлгідегі құттықтаудың маңыздылығы мен ерекшелігі туралы Қаржы университетінің аспиранты Қымбат Құнанбаева да айтып өтті. «Ақпараттық технологиялар дамыған заманда ата-аналарымызға деген өз сезімдерімізді хат арқылы білдіру қалып барады. Сондықтан, мен де сүйікті анашыма хат жазуды ұйғардым», - деп бөлісті өз пікірімен Қ. Құнанбаева. Науқан аясында мөлдір махаббат пен нағыз достық туралы қазақстандық фильм көрсетіліп, мерекелік фуршет ұйымдастырылды
